ఇస్లామాబాద్: భారత గూఢచారి సంస్థ ‘రా’ కార్యకలాపాలపై పాకిస్థాన్ తీవ్ర ఆందోళన వ్యక్తం చేసింది. ‘‘కొన్ని విదేశీ శక్తులు ఆఫ్గనిస్థాన్ భూభాగం నుంచి పనిచేస్తూ మమ్మల్ని ఇబ్బంది పెట్టేందుకు ప్రయత్నిస్తున్నాయి’’ అని పరోక్షంగా భారత్ను ఉద్దేశించి ఆందోళన వ్యక్తం చేసింది. ఈ విషయాన్ని తాము మరోమారు నొక్కి వక్కాణిస్తున్నామని పేర్కొంది. భారత్ ‘రా’, ఆఫ్గనిస్థాన్కు చెందిన నేషనల్ డైరెక్టొరేట్ ఆఫ్ సెక్యూరిటీ(ఎన్డీఎస్) కలవడంపై తాము తీవ్ర ఆందోళనలో ఉన్నట్టు పాక్ విదేశాంగ కార్యాలయ అధికార ప్రతినిధి తెలిపారు. పాకిస్థాన్లోని గిరిజన ప్రాంతమైన ఎఫ్ఏటీఏ ఉగ్రవాదులకు స్వర్గధామంగా మారిందన్న ఆరోపణలను అధికార ప్రతినిధి ఖండించారు. పాకిస్థాన్ తన భూభాగంపై ఎటువంటి ఉగ్రచర్యలను ఉపేక్షించదని పేర్కొన్నారు. ఆఫ్గనిస్థాన్లోనే హక్కానీ నెట్వర్క్, తాలిబన్లు, డాయిష్, ఆల్-ఖాయిదా, జామాతుల్ అహ్రార్ తదితర ఉగ్రసంస్థలు ఉన్నాయని ఆరోపించారు. ఉగ్రవాదం కారణంగా పాక్ వేలాదిమంది పౌరులను, వంద బిలియన్ డాలర్లకుపైగా నష్టం వాటిల్లిందని ఆవేదన వ్యక్తం చేశారు. అంతర్జాతీయ సమాజంతో పాక్ ఎప్పుడూ శాంతినే కోరుకుంటుందని అధికార ప్రతినిధి వివరించారు.
islamabad: bhaarata guudachaari samstha ‘raa’ kaaryakalaapaalapai pakisthan teevra aandolana vyaktam chesindi. ‘‘konni videshee saktulu afgionisthan bhuubhaagam nunchi panichestuu mammalni ibbandi pettenduku prayatnistunnaayi’’ ani parokshamgaa bhaaratnu uddesinchi aandolana vyaktam chesindi. ee vishayaanni taamu maromaru nokki vakkaanistunnaamani perkondi. bharat ‘raa’, aafganisthaanku chendina neshanal directorate af security(nds) kalavadampai taamu teevra aandolanalo unnattu pak videsaanga kaaryaalaya adhikara pratinidhi telipaaru. paakisthaanlooni girijana praantamaina efata ugravaadulaku swargadhaamamgaa maarindanna aaropanalanu adhikara pratinidhi khandinchaaru. pakisthan tana bhuubhaagampai etuvanti ugracharyalanu upekshinchadani perkonnaru. aafganisthaanlone hakkani netwark, taalibanlu, doish, al-khayida, jamatul ahrar taditara ugrasamsthalu unnaayani aaropinchaaru. ugravaadam kaaranamgaa pak velaadimandi pourulanu, vanda billian daalarlakupaigaa nashtam vaatillindani aavedana vyaktam chesaru. antarjaatiiya samaajamtho pak eppuduu saantine korukuntundani adhikara pratinidhi vivarinchaaru.